**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo vnútra Slovenskej republiky

2. **Názov návrhu zákona**: Návrh zákona, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov

3. **Predmet návrhu zákona** je upravený v práve Európskej únie:

1. v primárnom práve
* čl. 3 Zmluvy o Európskej únii,
* čl. 82, čl. 83 a čl. 87 Zmluvy o fungovaní Európskej únie,
1. v sekundárnom práve
* smernica Európskeho parlamentu a Rady 2011/36/EÚ z 5. apríla 2011 o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcove rozhodnutie Rady 2002/629/SVV (Ú. v. EÚ L 101, 15. 4. 2011), gestor: Ministerstvo spravodlivosti Slovenskej republiky, spolugestori: Ministerstvo vnútra Slovenskej republiky, Ministerstvo práce, sociálnych vecí a rodiny Slovenskej republiky, Ministerstvo školstva, vedy, výskumu a športu Slovenskej republiky a Generálna prokuratúra Slovenskej republiky,
* smernica Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV (Ú. v. EÚ L 315, 14. 11. 2012), gestor: Ministerstvo spravodlivosti Slovenskej republiky, spolugestori: Ministerstvo vnútra Slovenskej republiky, Generálna prokuratúra Slovenskej republiky,
1. v judikatúre Súdneho dvora Európskej únie – v rozsudku Súdneho dvora Európskej únie vo veci C-603/19, ktorý okrem iného rozhodol, že článok 2 ods. 1 smernice Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV, sa má vykladať v tom zmysle, že táto smernica sa neuplatňuje na právnické osoby ani na štát, aj keď im vnútroštátne právo priznáva postavenie poškodeného v rámci trestného konania.

4. **Záväzky Slovenskej republiky vo vzťahu k Európskej únii:**

1. lehota na prebranie príslušného právneho aktu Európskej únie, príp. aj osobitnú lehotu účinnosti jeho ustanovení – smernicu Európskeho parlamentu a Rady 2011/36/EÚ bola Slovenská republika povinná transponovať do 6. apríla 2013, smernicu Európskeho parlamentu a Rady 2012/29/EÚ do 16. novembra 2015,
2. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie – bezpredmetné,
3. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav – smernica Európskeho parlamentu a Rady 2011/36/EÚ bola úplne prebratá napr. do zákona [č. 301/2005 Z. z. Trestný poriadok](https://eur-lex.europa.eu/legal-content/SK/TXT/?uri=NIM:140876&qid=1547539572457) v znení neskorších predpisov, zákona [č. 300/2005 Z. z. Trestný zákon v znení neskorších predpisov,](https://eur-lex.europa.eu/legal-content/SK/TXT/?uri=NIM:140876&qid=1547539572457) zákona [č. 215/2006 Z. z. o odškodňovaní osôb poškodených násilnými trestnými činmi](https://eur-lex.europa.eu/legal-content/SK/TXT/?uri=NIM:130897&qid=1547540498564) v znení neskorších predpisov, zákona č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov, zákona č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov, atď.; smernica Európskeho parlamentu a Rady 2012/29/EÚ bola úplne prebratá napr. do zákona [č. 301/2005 Z. z. Trestný poriadok](https://eur-lex.europa.eu/legal-content/SK/TXT/?uri=NIM:140876&qid=1547539572457) v znení neskorších predpisov, zákona [č. 300/2005 Z. z. Trestný zákon v znení neskorších predpisov,](https://eur-lex.europa.eu/legal-content/SK/TXT/?uri=NIM:140876&qid=1547539572457) zákona č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov, zákona [č. 215/2006 Z. z. o odškodňovaní osôb poškodených násilnými trestnými činmi](https://eur-lex.europa.eu/legal-content/SK/TXT/?uri=NIM:130897&qid=1547540498564) v znení neskorších predpisov, zákona [Národnej rady Slovenskej republiky č. 171/1993 o Policajnom zbore](https://eur-lex.europa.eu/legal-content/SK/TXT/?uri=NIM:277186) v znení neskorších predpisov, atď.

5. **Návrh zákona je zlučiteľný s právom Európskej únie:** úplne